Z A P I S N I K
5. sjednice Vijeća Mjesnog odbora „Petar Krešimir IV.“ održane 8. listopada 2025. 
Zagreb, Ulica kneza Branimira 67 s početkom u 17:00 sati

Nazočni članovi Vijeća:
Robert Lokar, Estella Prukner - Radovčić, Marko Klišanić, Senada Kulašić i Tomislav Sladojević Šola.

Predsjedava gospodin Robert Lokar, predsjednik Vijeća.

Zapisnik vodi:
Robert Lokar.


Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 5. sjednicu Vijeća Mjesnog odbora.

Predsjednik Vijeća daje zapisnik 4. sjednice na verifikaciju.
Vijeće prihvaća tekst Zapisnika 4. sjednice Vijeća, bez izmjena.

Na prijedlog predsjednika Vijeće jednoglasno utvrđuje:

DNEVNI  RED

	1. 
	Prijedlog zaključka o Planu potreba za aktivnostima, programima i projektima unapređenja kvalitete života građana za 2026.

	2. 
	Zaključak o korištenju prostora Mjesnog odbora „Petar Krešimir IV.“ – donošenje zaključka

	3. 
	Pitanja, prijedlozi i obavijesti




Ad 1. Prijedlog zaključka o Planu potreba za aktivnostima, programima i projektima unapređenja kvalitete života građana za 2026.

Uvodno obrazloženje iznosi Predsjednik Vijeća.

U raspravi sudjeluju: Robert Lokar, Estella Prukner - Radovčić, Marko Klišanić, Senada Kulašić i Tomislav Sladojević Šola, 

Vijeće jednoglasno donosi


Zaključak o Planu potreba za aktivnostima, programima i projektima unapređenja kvalitete života građana za 2026.

(Zaključak se prilaže ovom zapisniku i njegov je sastavni dio.)

Ad 2. Zaključak o korištenju prostora Mjesnog odbora „Petar Krešimir IV.“ – donošenje zaključka

Uvodno obrazloženje iznosi Predsjednik Vijeća.


U raspravi sudjeluju: Robert Lokar, Estella Prukner - Radovčić, Marko Klišanić, Senada Kulašić i Tomislav Sladojević Šola, 

Vijeće jednoglasno donosi


Zaključak o korištenju prostora Mjesnog odbora „Petar Krešimir IV.“ – donošenje zaključka

(Zaključak se prilaže ovom zapisniku i njegov je sastavni dio.)

Ad 3. Pitanja, prijedlozi i obavijesti

Predsjednik obavještava članove Vijeća o poduzetim radnjama za uređenje okoliša u suradnji sa Zrinjevcem, hitnim asfalterskim radovima i oko postavljanja stupića, kanti za smeće i stalka za bicikle u svrhu sprječavanja nepropisnog parkiranja na uglu Branimirove i Erdedijeve.

Predsjednik obavještava članove Vijeća o održavanju dječje predstave u parku koja bi se trebala održati 11.10.2025. u 11:00 sati.

Pitanja i prijedlozi članova Vijeća:

	Tomislav Sladojević Šola
	Ukazuje na nedostatak pranja ulica te s time upućujemo zamolbu za detaljno pranje svih ulica Mjesnog odbora „Petar Krešimir IV.“ prije zime uključivo nogostupe i parkinge. Također bi bilo dobro kad bi mogli dobiti raspored pranja za Mjesni odbor „Petar Krešimir IV.“.

Ukazuje da su sve kante zašarane grafitima i da bi bilo dobro da se očiste.



Budući da se nitko više nije javio za riječ, predsjednik Vijeća konstatira da je dnevni red iscrpljen i zaključuje 5. sjednicu Vijeća Mjesnog odbora „Petar Krešimir IV.“.


Sjednica je završila u 18:45.

KLASA: 024-08/25-003/1789
URBROJ: 251-13-11-4/004-25-2
Zagreb, 8. listopada 2025.

              Na temelju članka 99. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst  i 16/22), Vijeće Mjesnog odbora „Petar Krešimir IV.“ na 5. sjednici, 08. listopada 2025., donijelo je


                                                            Z A K L J U Č A K

 o Planu potreba za aktivnostima, programima i projektima unapređenja kvalitete života građana za 2026. 


 I. Vijeće je raspravljalo o Planu po Plan potreba za aktivnostima, programima i projektima 
     unapređenja kvalitete života građana za 2026.

II. Vijeće Mjesnog odbora „Petar Krešimir IV.“ predlaže da iz Proračuna Grada Zagreba za  
      2026. osigura iznos od 3.000,00 EUR za provođenje Plana potreba za aktivnostima, 
      programima i projektima unapređenja kvalitete života građana.

III. Ovaj zaključak dostavlja se Gradskom uredu za mjesnu samoupravu, promet, civilnu 
       zaštitu i sigurnost na daljnje postupanje.


   
KLASA: 024-08/25-003/1789
URBROJ: 251-13-11-4/006-25-3                                                                                                
Zagreb, 08. listopada 2025.




PREDSJEDNIK 
VIJEĆA MJESNOG ODBORA
„PETAR KREŠIMIR IV.“

Robert Lokar

  



          Na temelju članka 7. Zaključka o prostorima mjesne samouprave (Službeni glasnik Grada Zagreba 26/25) i članka 38. Pravila Mjesnog odbora „Petar Krešimir IV.“, Vijeće Mjesnog odbora „Petar Krešimir IV.“ na 5. sjednici od 08. listopada 2025. donijelo je


Z A K L J U Č A K

o redovnom korištenju prostorija Mjesnog odbora „Petar Krešimir IV.”


1. Vijeće Mjesnog odbora „Petar Krešimir IV.“ je raspravljalo o redovnom korištenju prostorija Mjesnog odbora „Petar Krešimir IV.”.

2. Mješovitom pjevačkom zboru „Viva la musica“ odobrava se redovno korištenje dvorane u objektu mjesne samouprave, Zagreb, Ulica kneza Branimira 67, u terminu utorkom od 19:00 do 21:00 sati. 

3. Prostor iz točke 1. ovog zaključka koristit će Mješoviti pjevački zbor „Viva la musica“ bez naknade.

4. Mješoviti pjevački zbor „Viva la musica“ obvezuje se prilikom korištenja prostorija postupati s pažnjom dobrog gospodara.

5. O redovnom korištenju prostorija iz točke l. ovog zaključka Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu s ovim zaključkom.



KLASA: 024-08/25-003/1789
URBROJ: 251-13-11-4/004-25-4                                                                                                   
Zagreb, 08. listopada 2025.



PREDSJEDNIK 
VIJEĆA MJESNOG ODBORA
„PETAR KREŠIMIR IV.“
 
Robert Lokar

